หุ้น17มี.ค.ปิดตลาดร่วง5.78จุด
หุ้นวันที่ 17 มี.ค.ปิดตลาดที่ระดับ&nbsp; 1,002.35 จุด ลดลง 5.78 จุด หรือ&nbsp; 0.57% มูลค่าการซื้อขาย&nbsp; 24,525.05 ล้านบาท
17 มี.ค. 2554

หุ้นวันที่ 17 มี.ค.ปิดตลาดที่ระดับ  1,002.35 จุด ลดลง 5.78 จุด หรือ  0.57% มูลค่าการซื้อขาย  24,525.05 ล้านบาท 
นายชัย  จิรเสวีนุประพันธ์  ผู้จัดการฝ่ายกลยุทธ์การลงทุน บริษัทหลักทรัพย์โนมูระ พัฒนสิน กล่าวว่า  กล่าวว่า  ภาพรวมตลาดหุ้นวันนี้ดัชนีปรับตัวลดลงตามตลาดหุ้นภูมิภาคที่ปรรับตัวลง ยกเว้นตลาดหุ้นเกาหลีใต้ที่ปิดบวกเล็กน้อย จากความกังวลการแพร่กระจายสารกัมมันตรังสีของโรงไฟฟ้านิวเคลียร์ญี่ปุ่น มีแนวโน้มที่จะควบคุมไม่ได้และกลายเป็นวิกฤติ ส่งผลหลายชาติเริ่มเตือนคนของตัวเองให้อพยพออกจากญี่ปุ่นหรือย้ายไปทางใต้ รวมถึงเหตุการณ์ความรุนแรงภายในประเทศบาห์เรนจนต้องประกาศภาวะฉุกเฉิน 3 เดือนจะส่งผลกระทบต่อการเติบโตของเศรษฐกิจโลกและเงินเฟ้อเร่งตัวขึ้น
สำหรับปัจจัยในประเทศการอภิปรายไม่ไว้วางใจรัฐบาล ยังไม่มีอะไรมากนัก และให้ประเด็นนี้รองจากปัจจัยต่างประเทศ โดยมองแนวโน้มตลาดหุ้นในวันพรุ่งนี้ยังคงต้องดูทิศทางตลาดหุ้นเอเชียเป็นหลัก หากเปิดตลาดลดลงต่อ อาจส่งผลให้หุ้นไทยไปในทิศทางเดียวกัน โดยมองแนวรับแรก 996 จุด หากมีแรงขายออกมามากแนวรับถัดไปที่ 987 จุด ส่วนแนวต้านเดิม 1,010 จุด
สำหรับหุ้น 5 อันดับแรกที่มีมูลค่าการซื้อขายสูงสุด ได้แก่
PTT    ปิดที่ 336 บาท ลดลง 3 บาท หรือ -0.88%  มูลค่าการซื้อขาย 1,721 ล้านบาท BANPU  ปิดที่ 738 บาท ลดลง 4  บาท หรือ -0.54%  มูลค่าการซื้อขาย 1,679 ล้านบาท IRPC  ปิดที่ 6 บาท ไม่เปลี่ยนแปลง  มูลค่าการซื้อขาย 1,132 ล้านบาท IVL   ปิดที่ 49.25 บาท ลดลง 0.50  บาท หรือ -1.01%  มูลค่าการซื้อขาย 1,099  ล้านบาทCPF  ปิดที่ 25 บาท เพิ่มขึ้น 0.10 บาท หรือ +0.40%  มูลค่าการซื้อขาย 1,029 ล้านบาท